ArabovMK/tajik-wikipedia-corpus huggingface dataset:
Гунбади оҳанин

Железный куполтактическая система ПРО со скоростью ракет 300 мс2011 — н. в. и 2005 — н. в. и 2011 — н. в. 9 батарей 1 (в планах батарей) 2 Исроил Исроил ИМА Озарбойҷон Конфликт в секторе Газа (операции "Облачный столп", "Нерушимая скала", "Страж стен", "Рассвет"), "Операция "Железные мечи" 90 кг 3 3 000 мм 3 160 мм 3 радиовзрыватель 4 пусковые установки, 20 ракет- перехватчиков на каждой 50 млн долл. за батарею 5 20 тыс. долл. за перехват 6 "Гумбади оҳанин" - як сомонаи дифоъи ҳавоии кӯтоҳбурд, ки қодир аст, то ракетаҳо ва гулӯлаҳои тӯпро дар фосилаи 4 то 70 километр мащв кунад. Ин система аз радари чандманзура ва як ё чанд ракетандоз бо 20 партобкунандаи мушаки томир ташкил мешавад, ки қодир аст маҳалли расидани ракети душманро пешбинӣ карда ва ба манзури сарфаҷӯӣ дар ҳазинаи ракетҳоеро, ки маҳалли бархурди онҳо дар манотиқи холӣ аз одамон аст, нодида бигирад. Гунбади оҳанин бахше аз маҷмуъае аз сомонаҳои дифоъӣ аст, ки Хитсу Фалохани Довуд ва ғайраро низ шомил мешавад. Ҳамчунин Қайдҳо.
Гунбази сабз

Гунбази сабз ё гунбази Паёмбар — қабри паёмбар Муҳаммад (с) ва ду халифаи солиҳин Абубакр ва Умар ибни Хаттоб дар ҳамонҷост, дар дохили масҷиди Масҷид ал-Набавӣ дар шаҳри Мадинаи Арабистони Саудӣ ҷойгир шудааст. Таърих Санаи дақиқи бунёди гунбаз маълум нест, аммо тавсифи онро дар дастнависҳо аз ибтидои асри 12 дидан мумкин аст. То соли 1279 дар болои қабр гунбази чӯбини рангнашуда сохта шуда буд. Он баъдтар дар охири асри 15 ва соли 1817 аз нав сохта шуд. Дар соли 1837 гунбаз бори аввал ба ранги сабз ранг карда шуд ва бо номи Гунбази Сабз маълум шуд.
Гундуфар

Гундуфар, Гундуфорес, Гундофари 1, уве аз хонадони Сурен.
Гундишопур

Гунди Шопур — шаҳр, ёдгории таърихии замони Сосониён. Гундишопур ҳамчун урдугоҳи бузурги низомӣ ҷиҳати нигоҳ доштани тақр. ҳафтод ҳазор асир, бо супориши шоҳаншоҳ Шопури (ҳукмронӣ) бар рӯи вайронаҳои шаҳри Ҷанто Шопур ("Боғҳои зебо") бунёд ёфт. Бунёди Гундишопур бо ёрии асирони румӣ хотима ёфт. Тарҳи сохтмони Гундишопур аз рӯи нақшаи шаҳри Антиохия бо кӯчаҳо ва хиёбонҳои амудӣ монанди тахтаи шатранҷ ба ҳам пайваста, бузург ва зебо сохта шуд. Дар муддати кӯтоҳ Гундишопур равнақ ёфта, ба маркази музофоти Хузистон табдил ёфт. Сайёҳи араб Ибни Ҳавқал Гундишопурро шаҳре фарознеъмат, бузург, дорои нахлистонҳо, киштзорҳо ва обҳои фаровон тасвир кардааст, ки баъдан ба қароргоҳи Яъқуби Лайс табдил ёфт. Гундишопур аз чанд ҷиҳат аҳаммият дошт: Дар паҳлуи донишкадаи пизишкии Академияи Гундишопур бемористони бузург таъсис шуда буд, ки дар он зимни омӯзиши донишҷӯён беморонро низ табобат мекарданд. Авҷи ободонии Гундишопур ба аҳди Анӯшервони Одил, дар 18 км ҷанубу шарқии шаҳри Дизфули устони Хузистон ба чашм мерасанд. Яке аз ёдгориҳои боқимондаи шаҳри Гундишопур мақбараи Яъқуби Лайси Саффорӣ мебошад.
Гуни (деҳа)

Гуни — деҳаест дар Русия, ки дар ҳайати ноҳияи Ирбитский, вилояти Свердловск медарояд.
Гунобегим

Гунобегим — шоир и форсизабони Ҳиндустон, духтари Волаи Доғистонӣ. Зиндагинома Зодгоҳаш Деҳлӣ. Устодаш дар шоирӣ шоирони давраш Мир Қамаруддин, Мирсӯз мутахаллис ба Миннат ва Мирзо Рафеи Савдо буданд. Тазкиранависон Гунобегимро чун шоири дорои табъи латифу зариф ва гӯяндаи шеър дар анвои гуногун ёд кардаанд. Ба забони урду низ шеър мегуфт. Аз девонаш иттилое нест. Намунаҳои ашъораш дар тазкираҳои "Аз Робия то Парвин", "Тазкирату-л-хавотин", "Риёзу-л-орифин", "Занони суханвар" ва ғ. сабт гардидаанд. Байти зерин аз ӯст: То кашидӣ аз назокат сурмае дунболаро, Шуд асои обнусе чашми бемори туро.
Гунзолу Санчиз де Лазодо

Гунзолу Санчиз де Лазодо (таваллудшуда 1 июли 1930) — Соҳибкор, сиёсатмадор ва арбоби давлатии Боливия, ду маротиба президенти кишвар дар солҳои 1993–1997 ва 2002–2003. Муддати дароз аъзо ва роҳбари ҳизби Ҳаракати миллии инқилобӣ.
Гуннар Гилермо Ниэлсен

Гуннар Гилермо Ниэлсен (12 октябри 1983) — футболбози аргентинӣ, нимҳимоятгар.
Гуногунии афкор

Гуногунии афкор – андешаи фалсафӣ буда, тибқи он зербинои мавҷудияти ҳастӣ ва ё асоси афкори инсонӣ рӯи усули мухталифу гуногунн мустақил такя мекунад. Дар фалсафа мафҳуми гуногунии афкор бо тобиши ғарбии хеш ("плюрализм") аз тарафи. Вольф ворид шудааст. Самти дигари гуногунии афкор андешаи дуализм мебошад, ки тибқи он ҳастии ҷомеаи инсонӣ рӯи усули моддию рӯҳй устувор аст. Гуногунии афкор ҳамчунон ба сифати инъикоскунандаи хусусияти низоми сиёсии демократии ҷомеа, ки дар он ҳар як гурӯҳи иҷтимоӣ, ҳизбҳои сиёсӣ, иттиҳодияҳои ҷамъиятӣ, хулоса дигар ниҳодҳо имконияти изҳору ифодаи озодонаи андешаи хешро пайдо мекунанд, мавриди истифода қарор мегирад. Дар Ҷумҳурии Тоҷикистон ин андеша дар сатҳи Сарқонуни кишвар сабт шуда, имкони инкишофи ҳаёти ҷамъиятӣ дар асоси равияҳои гуногуни сиёсӣ ва мафкуравӣ эълон шудааст.. низ Ҳуқуқ.
Гунё

Гунё, гуниё — абзори қадимии ҳандасии дуредгарони Осиёи Миёна, ки ҳамчун ҷадвал истифода мешуд. Бо он дуредгарон ва сохтмончиён ростию каҷии иморат ва дару тирезаҳоро муайян мекунанд. Шаҳрҳои қадимии Хуросону Мовароуннаҳр ёдгориҳои меъмории бисёр дошта, дар онҳо аксар аз маводди хотамкорӣ, мармар ва масолеҳи сирдор фаровон истифода мебурданд. Қобилияти усто дар он зоҳир мегашт, ки барои ороишу нақшунигор аз асбобҳои зарурӣ то чӣ андоза моҳирона истифода мебурд (аз қабили паргор, гурсумба, ҷадвал ва ғ.). Афзорҳои мазкурро бештар аз мису тило сохта, ҳаккокӣ менамуданд. Тавассути ин асбобҳо меъморон ва дигар устодони санъати ороишию амалӣ нақшаҳои сохтмонҳои пешбинишуда, унсурҳои меъморӣ, нақшунигор, тасвироти ҳандасию ороиширо мекашиданд. Як навъи гунёи секунҷаи мисин (ба андозаи 20 см) назди устои кандакори бухорӣ Ҳамроҳ Маъруфов (Ҳоҷибобо) маҳфуз буд. Гунё андозаи тақсимот надошта, танҳо аз як тараф барҷастагӣ дошт, ки ин ба усто имкон медод онро ҳар навъе хоҳад, ҳамон тавр гузорад. Усто метавонист он-ро дар кунҷи тахтаи ҳамвор ё майдони унсурҳои меъморӣ (чорчӯб, зеҳтахта, болор, сутун ва ғ.) гузошта, ба тарафи лозим ҳаракат диҳад. Дар ҷараёни кор усто тавассути гунё ба осонӣ нуқта ва хатҳои лозими кандакори-ро мегузошт. Аксаран гунё вазифаи ҷадвали калони нақшакаширо низ адо мекард. Гунёи ҳозира, ки яке аз кунҷҳои он 900 мебошад, ду тараф ва ду кунҷи корӣ дорад. Андозаи як тарафи он аз 50 то 200 мм ва тарафи дигараш аз 32 то 1250 мм мебошад.
Гунобод

Гунобод — шаҳрест дар устони Хуросони разавӣ, Эрон аст. Шумори аҳолии ин шаҳр дар саршумории соли 1996, 30,149 тан будааст ва дар соли 2006, 45,470 тан баровард мешавад.Бино ба ахбори марбута ин шаҳр дорои чахор Канот будааст (канот- ба маънии обгузар, ё кахриз); каноти Касаба, каноти Дах, каноти Алиобод ва каноти Хасанобод. Шояд ба ҳамин хотир онро Чуйманд номидаанд,яъне сохиби чуйхо. Оиди Гунобод Гунобод маркази шаҳристони Гунобод вокеъ дар устони Хуросони Разави аст. Шаҳрисотни Гунобод бо масоҳати худуди 5902 килумтри мурабаъ дар 260 килумтрии Машхад қарор дорад.Бумиёни ин шаҳр онро Чуйманд низ меноманд. Агар аз диди таърих нигоҳ кунем, мебинем ки борхо дар Шохномаи Фирдавси шоири хамосасарои Ирон аз Гунобод ё Чунобод ёд карда ва ин маконро махали чангҳои Турон ва Ирон донистаанд. Бино ба гуфти Шохнома ангор вазири Афросиёб дар Гунобод ба хок супурда шудааст ва мадфани ӯ хам акнун дар Гунобод аст. Бузургтарин қаноти ҷаҳон Кобили зикр аст,ки бузургтарин қаноти ҷаҳон дар Гунобод қарор дорад. Ин қанот аз давраи Ҳахоманшиён то кунун омили ҳаёт ва тавлид дар шаҳри кавири Гунобод будааст. Ин қанот дар Созмони ЮНЕСКО сабт шудааст. Бояд арз шавад,ки сарзабзию шодобии руху пайкари Гунобод аз оби ҷонбахши ҳамин қанотҳост. Хуб, Қанот ё кориз, ё обгузар, ё обканд ба роҳе ки дар зери замин канда мешавад то об аз он ҷараён ёбад, мегуянд. Қанот каналест, ки аз дербоз барои мудирияти об дар замин месохтанд. Риштаи чоҳест, ки дар "чоҳи модар".
Гуногунии зистӣ

Гуногунии зистӣ, гуногунии биологӣ — гуногунии ҳаёт дар тамоми падидаҳову зуҳуроташ. Гуногунии зистӣ се дараҷаи ташаккул дорад: гуногунии генетикӣ (гуногунии генҳо ва аллелҳо), гуногунии намудӣ (гуногунии намудҳо дар экосистемаҳо) ва гуногунии экосистемавӣ (гуногунии худи экосистемаҳо). гуногунии зистӣ миёнаҳои асри 20 дар натиҷаи рушди усулҳои миқдории таҳқиқотҳои биологӣ арзи ҳастӣ кардааст. Ибораи гуногунии зистиро бори нахуст Г. Бэйтс истифода намуд. Ақидае роиҷ аст, ки истилоҳи " "-ро бори аввал соли 1986 В. Розен баён кардааст. Вобастагии гуногунии зистиро ба омилҳои муҳит Р. Уиттекер таҳқиқ намуд. Бино ба ақидаи ӯ се тарзи гуногунии зистӣ вуҷуд дорад: алфагуногунӣ (гуногунӣ дар дохили ҷамоа), бетагуногунӣ (гуногунии байни ҷамоаҳо) ва гаммагуногунӣ (гуногунии системаҳои фавқулсенозӣ вобаста ба тағйири муҳит). Баъдан чанд таснифи дигар пешниҳод гашт. Ҳама гуногуниҳои типологӣ ба ду гурӯҳ — гуногунӣ дар дохили биосистемаҳо (гуногунии инвентаризатсиявӣ) ва гуногунӣ дар байни биосистемаҳо (гуногунии тафриқавӣ) муттаҳид карда шуданд. Ҳифзи гуногунии зистӣ аз масоили муҳимми соҳа ба шумор меравад. Маҳв гаштани намудҳои биологӣ раванди табиии идомаи ҳаёт аст. Дар ҷараёни таҳаввулот бисёр намудҳо комилан нобуд шуданд, мас., дар давраи перм кулли трилобитҳо ба ҳадди нестӣ расиданд. Аз асри 17 то ҳоло омили асосии нобуд гаштани намудҳо фаъолияти нодурусти хоҷагидории инсон мебошад. Сабабҳои асосии коҳиши гуногунии зистӣ истифодаи бенизоми сарватҳои табиат, муносибати нодуруст ба намуду экосистемаҳо, сиёсати ғалат дар истифодаи сарватҳои табиат, дарки нодурусти моҳияти гуногунии зистӣ мебошад. Омили ба ҳадди нестӣ расидани баъзе намудҳо маҳдуд сохтани макони зист ва бераҳмона нобуд кардани онҳост. Фақат дар бешазорҳои тропикӣ зиёда аз 100 намуди ҳайвонот батамом аз байн бурда шудаанд. Тадбирҳо оид ба нигаҳдории гуногунии зистӣ бояд дар доираи тамоми давлатҳо сурат гиранд. Хусусиятҳои экологӣ, ҷуғрофиёӣ ва иқлимии Тоҷикистон барои ташаккули гуногунии зистӣ мусоидат мекунанд. Олами ҳайвонот, ҳашарот ва набототи ҷумҳурӣ ғанию рангин, гуногун ва қобили пажӯҳиш мебошад. Иқлими кишвар барои зисти зиёда аз 10 ҳазор намуд ҳайвоноти бемуҳра, 49 намуд моҳӣ, 2 намуд обхокӣ, 44 намуд хазанда, 84 намуд ҷонварони ширхӯр, рушду нумӯи зиёда аз 5 ҳазор намуд наботот мусоид аст. Баъзе намудҳои ҳайвоноту рустаниҳои Тоҷикистон эндемӣ (хосси маҳал) мебошанд. Ин далели маркази пайдоиши бисёр гурӯҳҳои набототу ҳайвонот будани сарзамини мост. Омӯзиши гуногунии зистӣ имкон медиҳад, ки бисёр намудҳои набототу ҳайвоноти нодир ошкор ва роҳҳои оқилонаи истифодаю ҳифзи онҳо дарёфт карда шаванд.
Гуноҳ (ҳуқуқ)

Гуноҳ — дар ҳуқуқи ҷиноятӣ муносибати манфии равонии шахс ба арзишҳои асосии иҷтимоӣ, ки барқасдона ё аз беэҳтиётӣ содир карда шуда, гунаҳкор оқибатҳои зарарноки онро барои ҷамъияту шахсони дигар дарк карда метавонад. Шахс танҳо барои кирдори барои ҷамъият хавфнок ва оқибати ҷамъиятии ба вуқуъ пайвастани он, ки гуноҳи ӯ нисбати чунин рафтор тасдиқ шудааст, ба ҷавобгарии ҷиноятӣ кашида мешавад. Гуноҳ аломати ҳатмии тарафи субъективии ҷиноят буда, бе он таркиби ҷиноят ҷой надорад, яъне гуноҳ заминаи зарурии ҷавобгарии ҷиноятӣ ва ҷазо мебошад. Дарк намудани хавфнокии кирдори худ онро ифода мекунад, ки шахс ба хусусиятҳои ҳам воқеӣ ва ҳам иҷтимоии кирдори худ сарфаҳм меравад. Мас., ҳангоми дуздӣ шахс дарк менамояд, ки ба таври пинҳонӣ амволи шахси дигарро тасарруф мекунад ва бо ин кирдори худ ҳуқуқи моликияти ҷабрдидаро поймол месозад. Мавқеи асосиро дар байни омилҳое, ки боиси сар задани гуноҳ шудаанд, омили равонӣ ишғол менамояд. Муҳтавои гуноҳ аз муносибати байни шуур ва ирода вобаста буда, таносуби гуногуни онҳо боиси сар задани шаклҳои гуногуни гуноҳ мегардад. Дар баробари дараҷа ва аломатҳои гуноҳ инчунин ҳолатҳои содир шудани он низ ба эътибор гирифта, бо назардошти ҳолатҳои сабуккунанда ё вазнинкунандаи гуноҳ дараҷаи ҷавобгарӣ барои он муқаррар карда мешавад. Муайян намудани дараҷаи гуноҳ ба ҳалли объективии масъалаи ҷавобгарӣ ва ҷазодиҳии гунаҳкор мусоидат менамояд. Дараҷаи гуноҳ андозаи муносибати манфии шахсро нисбат ба арзишҳои иҷтимоӣ (манфиатҳои шахсият, ҷомеа ва давлат), ки ҳангоми содир кардани ҷиноят зоҳир шудааст, нишон медиҳад. Ба дараҷаҳои гуноҳ вазъияту ҳолати объективию субъективӣ: шакли гуноҳва навъи ният ғараз ё беэҳтиётӣ, сабабу мақсади ҷиноят, ҳолатҳое, ки шахсияти гунаҳкорро тавсиф мекунад, шароити ташаккули мақсад ё ғараз таъсир мерасонад. Дар қонунгузории ҷиноятӣ мафҳуми "дараҷаи гуноҳ" истифода намешавад, вале он дар таҷрибаи судӣ ба таври васеъ корбурд мегардад. Гуноҳ дар ҳуқуқи гражданӣ ҳуқуқвайронкунии гражданӣ буда, боиси ба ҷавобгарии гражданӣ-ҳуқуқӣ кашидани шахс мегардад.
Гунё (сурати фалакӣ)

Гунё — бурҷи Нимкураи ҷанубии Осмон, пойинтар аз бурҷҳои Ақраб ва Гург ҷойгир аст. Бурҷро соли 1754 Лакайл пешниҳод намуд ва минбаъд он номи гунёро гирифт. Гунё аз ҳисоби ситораҳои бурҷҳои Гург, Миҷмара ва Ақраб тартиб дода шуда, ҳангоми хаёлан пайвастани ситораҳои тобонаш шакли асбоби зовиясанҷи меъмориро мемонад. Гунё аз ду бозуи галактикаи Роҳи Каҳкашон мегузарад. Тобиши ситорагонаш то 4 қадри ситоравӣ мерасад. Масоҳаташ 165 дараҷаи квадратӣ, 42 ситорааш бо чашм дида мешавад. Гунёро баъзан Квадрати Уқлидус низ меноманд. Мавқеи ҷойгиравиаш дар осмони ситоразор: фарози мустақим аз 15 03 то 16 25 ва майл аз 60° то 42°. Вақти муносиби мушоҳида моҳҳои май-июн аст.
Гунҷишки даштӣ

Гнездовой ареал Круглый год Гунҷишки даштӣ — гунае аз гунҷишкиён. Гунҷишки даштӣ нисбат ба гунҷишки хонагӣ хурдтар аст. Вазнаш 20-25 г. Фарқи сараш ҷигарӣ буда, бари рӯяш холҳои нохунакмонанди сиёҳ ва болаш ду рахи сафед дорад. Нарина ва модинааш қариб ҳамранганд. Дар маҳалҳои аҳолинишин зиндагӣ мекунад.
Гунҷишки тоғӣ

Гунҷишки тоғӣ, гунҷишки саксаулӣ — парандае аз хонаводаи гунҷишкиён. Гунҷишки саксаулӣ бештар дар саксаулзор дучор меояд. Рангаш хокистарии кушод, тахтапушт ва болои думи наринааш зардча. Болои чашмаш рахи сурхча дорад, ки бо ҳамин аз дигар намудҳо фарқ мекунад. Дар ковокии дарахт, баъзан иморатҳо лона сохта, 4-6 тухм мегузорад.
Гунҷишки синасиёҳ

Гунҷишки синасиёҳ, ё гунҷишки испониёӣ — парандае аз хонаводаи гуниҷишкиён. Гунҷишкҳои синасиёҳ села-села дар дарахтон лона месозанд. Вазнаш 27-30 г. Соле як, баъзан ду бор тухм мегузорад. Тахтапушт ва синаи наринааш сиёҳ, паҳлуҳояш ало. Дар марғзор, боғ, туғай, атрофи шаҳру деҳот зиндагӣ мекунад.
Ришод Нурӣ Гунтекин

Ришод Нурӣ Гунтекин (25.11.1889, Истанбул — 7.2.1956, Лондон) — нависанда, драматург, тарҷумон ва адабиётшиноси Зиндагинома Дар ташаккули шахсияти ӯ падараш нақши муассир доштааст. Хатмкардаи факултаи адабиёти Донишгоҳи Истанбул намояндаи парлумон, бозраси Вазорати омӯзишу парвариши миллӣ сарнавишти муаллимаи ҷавоне дар Анталия қаламдод шудааст. Ришод Нурӣ Гунтекин ҳамчунин ба мавзӯъҳои ҳассоси мушкилоти хонавода, равобити шахсиятҳову ҷомеа даст зада, рӯҳониёнро фошу маҳкум мекунад. Дар романи "Шаби сабз" Ришод Нурӣ Гунтекин муборизаҳои миллию озодихоҳии мардуми туркро бозтоб кардааст. Бархе аз асарҳои ӯ дар рӯҳияи сентименталистӣ офарида шудаанд. Осори Ришод Нурӣ Гунтекин дар 24 ҷилд мураттабу чоп гардидааст; ӯ муаллифи 19 роман, 7 маҷмӯаи ҳикояҳо, даҳҳо намоишномаву осори тарҷумашуда мебошад. Аз ҷумла китобе дорад бо номи "Лев Толстой, ҳаёт ва эҷодиёти ӯ".
Гунҷишки хонагӣ

Гунҷишки хонагӣ (лотинӣ:) — гунае аз сардаи гунҷишкҳо. Дарозии тани гунҷишки хонагӣ мм, вазнаш 30-35 г аст. Наринааш бӯрранг, зери гулӯяш сиёҳтоб; модина ва чӯҷаҳояш бӯри якранганд. Асосан дар маҳалҳои аҳолинишин зиндагӣ мекунад. Дар зери бомгӯша, ковокии дарахт, харобаҳо аз хасу хошок лона сохта, соле ду бор (5-6-тоӣ) тухм мегузорад. Баъди 13-14 рӯз аз тухмҳо чӯҷа мебарояд. Чӯҷаҳоро то паррончак шуданашон ҳар ду ҷинс хӯрок медиҳанд.
Гунҷоиши киштӣ

Гунҷоиши киштӣ, зарфияти киштӣ — гунҷоиши ҳаҷми дохилии киштӣ. Гунҷоиши киштӣ нишондиҳандаи андозаи киштӣ буда, бо тоннаҳои феҳристӣ чен карда мешавад т феҳристӣ 100 фунти мукааб 2,83м 3. Гунҷоиши умумӣ ё маҷмӯӣ ва гунҷоиши холиси киштӣ маъмул аст. Гунҷоиши умумӣ зарфияти тамоми фазои дохилии киштӣ (ба ғайр аз систернаҳои сарборӣ ё мизонии киштӣ), гунҷоиши холис — зарфияти фазои махсуси киштӣ барои интиқоли бор ва мусофирон мебошад. Гунҷоиши киштӣ бо шаҳодатномаи андозагирӣ, ки онро созмони таснифотӣ медиҳад, тасдиқ карда мешавад. Тартиби муқаррарсозии гунҷоиши киштиро қоидаҳои байналмилалӣ ё маҳалли (дохилидавлати)-и андозагирии киштиҳо (мас., канали Панама ё канали Суес) муайян мекунанд. Ҳаҷми боҷу хироҷ ва андозҳое, ки аз киштӣ рӯёнда мешавад (мас., барои истифодаи хадамоти бандарҳо, киро кардани киштӣ, хидматрасониҳои роҳбаладӣ ё лосманӣ ва ғ.) ба гунҷоиши киштӣ вобаста аст.
Гуорди Ҳаити

Гуорди Ҳаити, — воҳиди пули Ҳаити аст.
Гуппӣ

Гуппӣ — асбоб барои аз ҷурғот ҷудо кардани маска. Гуппӣ аз зарфи чӯбин ё сафолини устувонашакл (баландиаш 95-100 см ва қурташ 25-30 см) ва гуппичӯб (дарозиаш см) иборат аст. Гуппиро, асосан, аз гили пухта (сафол), чӯб ва тунука меозанд. 1 Дар айни ҳол бо ёрии ширполои механикӣ ё барқӣ равғанро аз шир ҷудо мекунанд.
Гупсар

Гупсар, саноч — навъи амадест, ки барои аз як соҳил ба соҳили дигари дарё гузаштан ё гузаронидани бор истифода мешуд. Гупсарро, маъмулан, аз пӯсти яклухт кандаву ошдодаи буз, гӯсфанд ё гӯсола месозанд. Барои набаромадани ҳаво сӯрохҳои пӯсти яклухт (хик)-ро бо чилбур маҳкам баста, онро дам мекунанд. Барои дам кардани гупсар ба яке аз пойҳои қафо найча гузошта мешавад. Ҳангоми аз дарё гузаронидани одамон ё бори вазнин 8-12 гупсарро паҳлуи ҳам ҷафс карда, аз болои онҳо чанд қатор чӯбдастаро чилликвор бо ресмон мебанданд ва онро чун амад истифода мебаранд.
Гунҷоиши электрӣ

Гунҷоиши электрӣ — тавсифи ноқил ва қобилияти барқаҳои электриро нигоҳ доштани он. Дар майдони электростатикӣ ҳамаи нуқтаҳои ноқил дорои ҳамон як потенсиали мебошанд. Потенсиали (ки дар беинтиҳоӣ аз савияи сифрӣ ҳисоб карда мешавад) ба барқаи -и ноқил мутаносиб аст (яъне, нисбати ба ба вобастагӣ надорад). Ин имкон медиҳад, ки мафҳуми гунҷоиши электрии ноқил танҳо (С) истифода гардад, ки ба нисбати барқаи ноқил ва потенсиал баробар аст: С. Гунҷоиши электрӣ ҳар қадар ки зиёд бошад, ноқил ҳангоми -и додашуда ҳамон қадар миқдори зиёди барқаро захира мекунад. Гунҷоиши электрӣ ба андозаҳои геометрии ноқил, шаклу хосиятҳои электрии муҳит (нуфузпазирии диэлектрии он) вобаста буда, ба масолеҳи ноқил вобастагӣ надорад. Аз мавҷудияти ҷисмҳои дигар дар назди ноқил гунҷоиши электрии он тағйир меёбад, зеро потенсиали ноқил ба майдони электрие, ки дар ҷисмҳои атроф барқаҳои дар натиҷаи индуксияи электростатикӣ пайдошуда ҳосил мекунанд, низ вобастагӣ дорад. Дар Системаи воҳидҳои СГС (сантиметр-грамм-сония) гунҷоиши электриро бо сантиметр, дар Системаи байналмилалии воҳидҳо (СИ) бо фарада чен мекунандф 91011 см. Мафҳуми гунҷоиши электрӣ на фақат ба як ноқил, балки ба маҷмӯи ноқилҳо, аз ҷумла ба маҷмӯи ду ноқил, ки бо қабати тунуки диэлектрик (конденсатори электрӣ) пӯшида шудааст, низ тааллуқ дорад. Гунҷоиши электрии конденсатор (гунҷоиши мутақобили рӯяҳои он) С аст, ки дар ин ҷо — барқаи яке аз рӯяҳо (барқаи рӯяи дигар -) ва 1-2-фарқи байни потенсиалҳои байни рӯяҳо мебошад. Гунҷоиши электрии конденсатор амалан ба мавҷудияти ҷисмҳои атроф вобаста набуда, дар ҳолати хурд будани андозаҳои геометрии конденсатор ба қиматҳои бузург соҳиб мегардад.
Гунӣ

Гунӣ — навъи ҷуволест, ки барои нигоҳдорию кашондани ғалла, орд ва чизҳои дигари аксаран шоро ба кор мерафт. Решаи истилоҳ аз забони ҳиндист, ки ба маънои ҷувол ва халта истифода мешавад. Гуниро, маъмулан, аз порчаҳои ғафсу дағал медӯхтанд, ки риштааш аз лифи канаб, риштаҳои пашму пахта бофта мешуд. Гунӣ аз панҷ то ҳашт пуд гунҷоиш дошт.
Гура-Хуморулуй

Гура-Хуморулуй — яке аз шаҳрҳои вилояти Сучава, Руминия аст.
Гуран (деҳа)

Гуран — деҳаест дар Русия, ки дар ҳайати ноҳияи Свободненский, вилояти Амур медарояд.
Гурам Тетрашвили

Гурам Георгиевич Тетрашвили — футболбози русӣ, муҳофиз.
Гуран (ноҳияи Тулун, Иркутск)

Гуран — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Тулун, ки дар вилояти Иркутск қарор дорад, дохил мешавад.
Гурбабозӣ

Гурбабозӣ — як навъ бозии анъанавии духтарон, ки маъмулан дар фаслҳои гарм барпо мешавад. Дар майдони кушод 7-12 нафар духтари аз 8 то 14-сола ҷамъ омада, ба таври нимдоира қатор меистанд. Онҳо як нафарро барои иҷрои нақши "гурба" аз байни худ интихоб мекунанд. "Гурба" дар рӯбарӯи духтарон истода, бо онҳо муколама мекунад: Духтарон: Пиш-пиш! Гурба: Мияв-мияв. Духтарон: Чӣ хел ранг? Гурба: Сурх (гурба номи рангеро мегирад). Дар ҳамин вақт "гурба" номи ягон рангро интихоб карда, мегӯяду ба сӯи духтарон медавад. Духтарон ба ҳар тараф мегурезанд, то ки ҳар чӣ зудтар ранги интихобкардаи "гурба"-ро ёфта, ба он даст расонанд. Духтаре, ки он рангро наёбад ё ба он даст расонда натавонад, "гурба" ӯро дастгир мекунад ва бо ҳамин ин навбати бозӣ ба поён мерасад. Шахси дастгиршуда дар навбати дигар "гурба" мешавад. Бозӣ ҳамин тавр идома меёбад. Д. Раҳимов.
Давид Гурамишвили

Давид Георгиевич Гурамишвили (гурҷӣ: 1 2 3,, — 21 июл 1 август 1792,,) — шоир и гурҷӣ. Зиндагинома Бинобар ашъораш, ӯ дониши хуби динию дунявӣ дарёфт кардааст. Дар ҷавонӣ ба асорати лазгиҳо афтода, ба Руссия фирор кард. Солҳои 1729-30 дар Маскав аз надимони шоҳ Вахтанги буд. Соли 1738, пас аз он ки табаияти Руссияро пазируфт, ҳамчун сарбози қаторӣ дар як полки саворанизоми гурҷӣ ба лашкари Руссия пайваста, дар Ҷанги ҳафтсола 1756-63 ширкат кард ва асири пруссиягиҳо шуд. Аз хидмати сарбозӣ истеъфо дода, соли 1760 дар Миргород ба кишоварзӣ машғул шуд. Маҷмӯаи ҳасбиҳолии "Давидиани" (1787, ки ду достон — "Бадбахтиҳои Гурҷистон", "Чӯпон Катсивая" ва ашъори лирикашро дар бар гирифтааст), рисолаи таълимии "Дастуре барои донишомӯзон" аз осори маъруфи ӯ ба шумор мераванд. "Давидиани" санади муҳиммест, ки рӯзгори сиёсии Гурҷистонро дар асри 18 бозтоб мекунад. Дар достони "Бадбахтиҳои Гурҷистон", ки аз фоҷиаи таҷовузи аҷнабиён ба Гурҷистон ривоят мекунад, Г. аз мавқеи як шаҳрванди ватанпараст ихтилофҳои байниҳамдигарӣ ва ҷангҳои хонумонсӯзи дохилиро маҳкум карда, ба якпорчагию ваҳдати миллӣ даъват кардааст. Ӯ баробари тараннуми рӯзгори кишоварзон, суннатҳои неку самимияту зиндадилии ононро ситоиш мекард. Назми Г. бо сабки зариф эҷод шуда, аз алфози мардумию ҳазлу шӯхӣ шодоб аст. Осораш ба назми асрҳои 18-19-и Гурҷистон таъсири бузург расонидааст.
Гурбаи моҳигир

Гурбаи моҳигир — гурбаи ваҳшии Осиёи ҷануби шарқӣ, ки дар об хуб шино мекунад ва моҳӣ мехӯрад. Зоҳиран виверраро мемонад. Гурбаи калон аст. Вазни наринааш 11-15 кг, модинааш 6-7 кг; дарозиаш аз 95 то 120 см, баландиаш то сари дӯш 38-40 см. Ҷуссааш боқувват, ҷоғаш кӯтоҳ, гӯшҳояш майда, сараш лӯнда, гарданаш кӯтоҳ. Рангаш хокистарӣ, қаҳвагун, сиёҳтоб, рах-рах ё холдор. Дар байни панҷа парда дорад, ки барои шино кардану доштани моҳӣ ёрӣ мерасонад. Гурбаи моҳигир дар минтақаҳои тропикӣ ва субтропикии ҷанубу шарқи Осиё — Ҳиндустон, Ҳиндухитой, Суматра ва Ява, асосан дар ҷангалзори соҳили кӯлу дарёҳо ва ботлоқзор зиндагӣ мекунад. Даври ҳамлаш 63-70 рӯз буда, 2-3 бача мезояд. Бачаҳои гурбаи моҳигир дар 9-моҳагӣ мустақил мешаванд. Ғизои гурбаи моҳигир асосан моҳӣ аст; баъзан ба тунукобаи дарёҳо гузашта, харчанг, қурбоқа, лесак, мор, парандаҳои хурд ва дигар ҷонварони обиро дошта мехӯрад. Гурбаи ниҳоят чолок аст; моҳиро ба як зарби панҷа аз об берун меандозад. Гоҳе барои доштани моҳӣ ба масофаи дур шино мекунад. Дар хушкӣ ба ҷонварони ширхори майда, мушу калламуш ва парандаҳо дармеафтад.
Гурбаи мӯзапӯш (филм, 2011)

"Гурбаи мӯзапӯш" — филми тасвирии компютерии пурраметражи студияи " ".